laion/Wikipedia-Exotic huggingface dataset:
Olav Karikosk

Olav Karikosk (kuni 26. novembrini 1937 Meinhard Klementsov; 5. juuni 1919 Jõhvi – 15. märts 1990 Tallinn) oli eesti kergejõustikutreener ja spordipedagoog. Kõige edukam oli ta kesk- ja pikamaajooksjate treenerina. Tema õpilastena võistlesid olümpiamängudel Rein Tölp (1964) ja Raissa Ruus (1972) 800 m jooksus ning Euroopa meistrivõistlustel Tölp (1966) ja Toomas Turb (1982) 10 000 m jooksus. Lisaks on tema õpilased olnud Peeter Varrak, Erik Maasik, Ants Palmar Villi Sudemäe, Valdek Apivala. Avaldanud eesti keeles üle 150 treeningumetoodikaartikli, millest paarkümmend on ilmunud ka vene-, inglis-, saksa- ja soomekeelses spordiajakirjanduses. Olav Karikosk lõpetas aastal 1938 Jõhvi gümnaasiumi, aastal 1939 Tondi sõjakooli ning ta võitles Saksa sõjaväkke mobiliseerituna politseipataljoni rühmaülemana Narva rindel. Aastal 1947 lõpetas ta Tartu Riikliku Ülikooli kehakultuuriteaduskonna. 1966. aastal kaitses ta väitekirja noorte keskmaajooksjate treeningmetoodikast. Moskvas pedagoogikakandidaadi kraad küll kinnitati, kuid EKP KK nõudel vastava diplomi väljaandmine poliitilistel põhjustel peatati. 1991. aastast korraldab Tallinna Tehnikaülikool tema auks mälestusjooksu (1000 m). "Olav Karikosk". "Olav Karikosk 100". Biograafia ESBL-is
Miltu keel

Miltu keel on Afroaasia keelkonna Tšaadi keelte rühma kuuluv keel, mida räägivad Tšaadis Chari-Baguirmi piirkonnas elavad miltud. Kõnelejate arv oli 1993. aasta andmetel 270. Keele ISO 639-3 kood on mlj. Miltu keel Ethnologue'is https://glottolog.org/resource/languoid/id/milt1241
Ujumine 1904. aasta suveolümpiamängudel

Ujumine 1904. aasta suveolümpiamängudel Saint Louises toimus 4. kuni 7. septembrini. 1904. aasta olümpiamängudel võisteldi ujumises 10 alal ja osaleda said ainult mehed. Võistlustel osales 4 riiki 32 sportlasega. 1904. aasta ujumisvõistlus oli ainus kord olümpiaajaloos, kui võistlusdistantside pikkust mõõdeti jardides. Lühike sprint, 50 jardi (45,72 m) oli esimest korda olümpiamängude kavas. 100 jardi (91,44 m) vabaujumine naasis pärast seda, kui 1900. aastal seda ei olnud kavas. 1000 ja 4000 meetrit asendati tunduvalt lühema 440 jardi (402,34 m) ja 1 miili (1609,34 m) distantsiga. 220 jardi (201,17 m) vabaujumine toimub teist korda järjest olümpiamängudel. 200 meetri seliliujumist lühendati 100 jardini (91,44 m) ja meeskondlik ujumine asendati 4 × 50 jardi (45,72 m)vabaujumisega. Takistusujumine ja allveeujumine kaotati, rinnuliujumine tegi oma olümpiadebüüdi 440 jardi (402,34 m). Kaugussukeldumine oli veealune sukeldumisvõistlus, mis toimus 1904. aasta suveolümpiaprogrammi sukeldumise osana. Võistlus toimus esmaspäeval, 5. septembril. See oli esimene kord, kui olümpiamängudel korraldati sukeldumisvõistlus. Võistles viis sukeldujat. Kaugussukeldumises pidi vette hüpanud sportlane liikuma võimalikult kaugele ega tohtinud vees teha mingeid edasiminekut abistavaid liigutusi. Võistlejad sukeldusid basseini seisvast asendist ja nende läbitud vahemaad mõõdeti kas 60 sekundi möödumisel või siis, kui nende pea tuli vee pinnale, olenevalt sellest, kumb toimub varem. Kaugussukeldumist ei peetud järgmistel olümpiamängudel. Finaal: 6. september Osavõtjaid: 9 Riike: 2 Finaal: 5. september Osavõtjaid: 9 Riike: 2 Finaal: 6. september Osavõtjaid: 4 Riike: 2 Finaal: 7. september Osavõtjaid: 4 Riike: 2 Finaal: 7. september Osavõtjaid: 6 Riike: 4 Finaal: 6. september Osavõtjaid: 7 Riike: 4 Finaal: 6. september Osavõtjaid: 6 Riike: 2 Finaal: 6. september Osavõtjaid: 4 Riike: 2 Finaal: 7. september Osavõtjaid: 4 võistkonda Riike: 1 Finaal: 5. september Osavõtjaid: 5 Riike: 1   *   Korraldajariik
Ujumine 1908. aasta suveolümpiamängudel

Ujumine 1908. aasta suveolümpiamängudel toimus Londonis 11.–25. juulini. 1908. aasta olümpiamängudel võisteldi ujumises 6 alal ning osaleda said ainult mehed. Võistlustel osales 14 riiki 100 sportlasega. Need olid esimesed olümpiamängud, kus 100-meetrine bassein oli spetsiaalselt ehitatud (põhistaadioni kergejõustikuväljaku ovaalile). Varasemad olümpiavõistlused ujumises olid avatud vees (1896 – Vahemeri, 1900 – Seine'i jõgi, 1904 – tehisjärv). Võistlused toimusid esmaspäevast, 13. juulist 1908 kuni laupäeva, 25. juulini 1908. Kõik kuus 1908. aasta ujumisala jäid olümpia ujumisprogrammi ja on pärast seda kõikide mängude kavas. 50 m, 200 m ja 800 m vabaujumise distantsid jäeti hiljem välja (ehkki 50 m ja 200 m vabaujumine naasevad hiljem), pikendati teateujumist 4 × 50 jardilt 4 × 200 m vabaujumiseni. 400 m rinnuliujumist lühendati 200 meetrini. Kanada ja Soome esinesid esimest korda olümpiaujumises, Austria, Ungari ja USA jätkasid iga kord osalemist. Finaal: 20. juuli Osavõtjaid: 34 Riike: 12 Maailmarekord: 1.05,8 (1905) Zoltán Halmay, Ungari Finaalis püstitas Henry Taylor selle distantsi esimese ametliku maailmarekordi ajaga 5.36,8 minutit. Finaal: 16. juuli Osavõtjaid: 25 Riike: 10 Olümpiarekord: 6.16,2 (*) (1904) Charles Daniels,  USA (*) 440 yards (= 402.34 m) Olümpiavõitja 1904: 6.16,2 Charles Daniels,  USA Taylor võiduaeg oli esimene rahvusvaheliselt tunnustatud ujumise maailmarekord sellel distantsil. Finaal: 25. juuli Osavõtjaid: 19 Riike: 8 Olümpiarekord: 27.18,2(*) (1904) Emil Rausch, Saksamaa (*) 1 miil (1609.34 m) Olümpiavõitja 1904: 27.18,2 Emil Rausch, Saksamaa Esimeses eelujumises püstitas Arno Bieberstein esimese olümpiarekordi ajaga 1.25,6 minutit. Esimeses poolfinaalis kordas ta oma aega ja finaalis parandas ta enda rekordit ajaga 1.24,6 minutiga. Finaalis saadud aeg oli selle distantsi esimene ametlik maailmarekord. Finaal: 17. juuli Osavõtjaid: 21 Riike: 11 Olümpiarekord: 1.16,8 (*) (1904) Walter Brack, Saksamaa (*) 100 jardi (= 91.44 m) Olümpiavõitja 1904: 1.16,8 Walter Brack, Saksamaa Finaal: 18. juuli Osavõtjaid: 27 Riike: 10 Suurbritannia võistkond ujus 2 poolfinaalis uue maailmarekordi ajaga 10.53,4. Finaal: 24. juuli Osavõtjaid: 6 võistkonda Riike: 6   *   Korraldajariik
Sõjakirjanduse seeria: Maailmasõja memuaaride sari

"Maailmasõja memuaaride" sari ilmus Tartus, Kirjastuse "Noor-Eesti" poolt aastatel 1936-1939. Kahes seerias ilmus kokku 10 raamatut. Manfred von Richthofen "Punane lendur". 1936 Eduard Grosschmidt-Suursepp "Suures heitluses: Mälestused I Maailmasõja päevilt". 1937 Lowell Thomas "Võitlused meresügavustes". 1937 Aleksei Brussilov "Minu sõjamälestused". 1937 Campagne "Ristide tee". 1937 Eduard Grosschmidt-Suursepp "Valge rinne: Kirjeldusi Vene kodusõja kaasaegsete ja isiklike mälestuste põhjal". 1938 Alexander Bauermeister "Salaluure tungib läbi rinde: Saksa luureteenistuste tegevusest Maailmasõja päevil Venemaal". 1938 Arnold Hinnom "Läti küttidega Maailmasõjas". 1938 Thomas Edward Lawrence "Seitse tarkusesammast I köide. 1939 Thomas Edward Lawrence "Seitse tarkusesammast II köide. 1939
Lõhislehine kurereha

Lõhislehine kurereha (Geranium dissectum) on kurerehaliste sugukonda kurereha perekonda kuuluv taimeliik. Taimed on lamavate, tõusvate või püstiste vartega, 15-40 cm kõrgused, üheaastased. Kroonlehed tipul pügaldunud, õied keskmiselt 6 mm läbimõõdus, lühiraolised (õieraag on nende alusel olevast lehest lühem), harali liht- ja näärmekarvadega. Looduslikult levinud peamiselt Euroopas, tulnukliigina peaaegu kõikjal maailmas (kosmopoliit). Eestis väga haruldane tulnukas põldudel (ilmselt levinud rapsi-, ristiku jt seemnetega), teede äärtes, prahipaikadel. Viimati leitud 2015. aastal Hiiu- ja Jõgevamaalt. Talts, Silvia (1959). Eesti NSV floora, 3. kd. Tallinn: Eesti riiklik kirjastus. Lk 318-319. "Geranium dissectum — lõhislehine kurereha". Eesti taimede uue levikuatlase tööversioon. 2019.
Pehme kurereha

Pehme kurereha (Geranium molle) on kurerehaliste sugukonda kurereha perekonda kuuluv taimeliik. Pehme kurereha on väike, 5–20 cm kõrgune ühe- või kaheaastane rohttaim. Varred pehmete, rõhtsalt hoidvate lihtkarvadega ja ülaosas ka näärmekarvadega, mis annavad taimele muskuse nõrga lõhna. Varrelehed seitsmeti kuni üheksati sõrmlõhised. Õied asetsevad kahekaupa lehtedest pikematel varbadel. Õieraod ja -varvad tihedalt kaetud madalate näärmekarvadega ja pikemate rõhtsalt harevate lihtkarvadega. Kroonlehed 4–8 mm pikkused, roosakaslillad või kahvatupunased, pügaldunud tipuga, tupplehtedest pisut pikemad. Taim sarnaneb väga madala kurerehaga. Erinevalt madalast kurerehast on pehme kurereha õieraod ka lihtkarvadega (madalal kurerehal vaid madalate näärmekarvadega, tunnus näha ka palja silmaga) ning kroonlehed keskmiselt 3 mm pikkused. Üldlevilalt on pehme kurereha tsirkumpolaarne, levinud nii Euraasias kui ka Põhja-Ameerikas. Eestis jõuab osaareaali idapiirile, kasvades peamiselt läänesaartel. Uuemal ajal leitud ka Tallinna ümbrusest ja Tartumaalt. Levinud põlluäärtel, kuivadel niitudel ja karjamaadel, teede äärtes ja prahipaikadel. Talts, Silvia (1959). Eesti NSV floora, 3. kd. Tallinn: Eesti riiklik kirjastus. Lk 334-335. "Geranium molle — pehme kurereha". Eesti taimede uue levikuatlase tööversioon. 2019.
Juunioride male maailmameistrivõistlused

Juunioride male maailmameistrivõistlused (inglise keeles World Junior Chess Championship) on kuni 20-aastaste maletajate maailmameistrivõistlused males. Neid peetakse Rahvusvahelise Maleliidu (FIDE) egiidi all alates 1951. aastast. Aastatel 1951–1973 korraldati tiitlivõistlusi iga kahe aasta tagant, 1973. aastast toimuvad juunioride MM igal aastal. 1983. aastast peetakse naistele eraldi turniir. 1987. aastast korraldatakse meeste (lahtiseid) ja naiste turniiri koos samas paigas ja samal ajal. Mängitakse šveitsi süsteemis. Iga FIDE liige võib meistrivõistlustele saata ühe, korraldajariik kaks osavõtjat. Esimestel aastakümnetel sai juunioride MM-i võitja rahvusvahelise meistri (naiste turniiri võitja naiste rahvusvahelise meistri) nimetuse, tänapäeval antakse võidu eest vastavalt rahvusvahelise suurmeistri ja naiste suurmeistri nimetus. Teisele ja kolmandale kohale tulnud mängijad saavad vastavalt rahvusvahelise meistri ja naiste rahvusvahelise meistri nimetuse. Maleajaloos on vaid neli maletajat, kes on tulnud nii juunioride kui ka absoluutseks maailmameistriks: Boriss Spasski, Anatoli Karpov, Garri Kasparov ja Viswanathan Anand. Ainsana naisjuunioride maailmameistritest on ka naiste maailmameistriks tulnud Zhu Chen. Oktoobris 2019 peeti New Delhis järjekordsed juunioride maailmameistrivõistlused. Lisaks Boriss Spasskile (1955), Anatoli Karpovile (1969), Garri Kasparovile (1980) ja Viswanathan Anandile (1987) on maailmameistriks tulnud Borislav Ivkov (1951), Helgi Grétarsson (1994), ainus kahekordne juunioride maailmameister Şəhriyar Məmmədyarov (2003, 2005), Ahmed Adly (2007), Lu Shanglei (2014), Aryan Tari (2017) ja paljud teised (kokku on aastatel 1951–2018 maailmameistriks tulnud 57 maletajat). 1981. aastal Méxicos tuli juunioride maailmameistriks Ognjen Cvitan, kes edestas hõbemedali võitnud Jaan Ehlvesti poole punktiga. Kolmanda koha sai Nigel Short. 1994. aastal Brasiilias Matinhoses toimunud juunioride MM-i lahtisel turniiril võitis Sofia Polgár hõbemedali (ta jäi maailmameistriks tulnud islandlasest Helgi Grétarssonist maha 0,5 punkti). Elisabeth Pähtz Shen Yang Soumya Swaminathan Natalja Buksa Deysi Cori Aleksandra Gorjatškina Noorte maailmameistrivõistlused males Euroopa juunioride meistrivõistlused males World Junior Chess Championship-2019. delhichess.com
Madal kurereha

Madal kurereha (Geranium pusillum) on kurerehaliste sugukonda kurereha perekonda kuuluv taimeliik. Madal kurereha on väikesekasvuline, 5–40 cm kõrgune ühe- või kaheaastane rohttaim. Lehed seitsmeti kuni üheksati sõrmhõlmised või sõrmlõhised. Õied väikesed, roosad kuni lillakad, kroonlehed keskmiselt 3 mm pikkused, tupplehed umbes sama pikad. Võib kergesti segi minna pehme kurerehaga, ent erinevalt temast on madala kurereha õieraod vaid madalate näärmekarvadega (pikad lihtkarvad puuduvad) ning õied on väiksemad. Üldlevilalt Eurosiberi areaaliga. Eestis on tavalisem Lääne-, Põhja- ja Kagu-Eestis, Kesk-Eestis ja Viljandimaal pigem harva. Kasvab aedades ja põldudel umbohuna, teeservadel ja raudteetammidel, jäätmaadel. "Geranium pusillum — madal kurereha". Eesti taimede uue levikuatlase tööversioon. 2019.
Köögikubjas

"Köögikubjas" (inglise keeles "Ramsay's Kitchen Nightmares") on 2004. aastal Channel 4 eetrisse jõudnud teleseriaal staarkoka Gordon Ramsayga. Igas sarja osas külastab Ramsay üht restorani ja püüab nädala jooksul selle tööd parandada.
Pürenee kurereha

Pürenee kurereha (Geranium pyrenaicum) on kurerehaliste sugukonda kurereha perekonda kuuluv taimeliik. Taim meenutab esmapilgul suurekasvulist ja suureõielist madalat kurereha. Mitmeaastane taim tugeva püstise risoomiga, varred 20-50 cm kõrged. Kroonlehed on kuni 10 mm pikkused, tupplehtedest kaks korda pikemad. Eestis on kodunenud tulnukana ning ilmselt võib olla varem kasvatatud ka ilutaimena ja kultuurist metsistunud. Taimede uue levikuatlase andmetel rohkesti leiukohti Loode-Eestis ja Pärnu ümbruses, mujal väga harva. "Geranium pyrenaicum — pürenee kurereha". Eesti taimede uue levikuatlase tööversioon. 2019.
Środa Wielkopolska

Środa Wielkopolska (kuni 1968. aastani Środa; saksa Schroda) on linn Poolas Suur-Poola vojevoodkonnas, Środa Wielkopolska maakonna ja Środa Wielkopolska valla halduskeskus. Środa Wielkopolska asub Poznańi kesklinnast umbes 31 km kagus. Asulat on esmamainitud 1228. aastal, linnaõigused sai tõenäoliselt 1261. aastal. Historia Środa Wielkopolska
Kościan

Kościan (saksa Kosten) on linn Poolas Suur-Poola vojevoodkonnas, Kościani maakonna halduskeskus. Kościan asub Poznańi kesklinnast umbes 41 km edelas. Kościan sai linnaõigused 13. sajandi teisel poolel, linnaõigusi kinnitas 1400. aastal Władysław II Jagiełło. Alates 1332. aastast oli Kościan kuningalinn. Historia Kościana koscian.pl
Kirkpatrick MacMillan

Kirkpatrick MacMillan (2. september 1812 Keir, Dumfries and Galloway – 26. jaanuar 1878 Keir) oli šoti sepp, keda peetakse pedaalidega jalgratta leiutajaks. Väidetavalt konstrueeris ta 1839. aastal jalgratta, millel olid raudrehvidega puust rattad, pööratav esiratas ja pedaalid, mis olid ühendatud tagaratta külge.
Kavlåsi loss

Kavlåsi loss (rootsi keeles Kavlås slott) on loss Rootsis, mille peahoone valmis 1775. aastal.  Kavlåsi loss – pildid, videod ja helifailid Wikimedia Commonsis
Boston (Inglismaa)

Boston on sadamalinn Inglismaal Lincolnshire'i krahvkonnas. Bostoni järgi sai nime Boston Ameerika Ühendriikides Uus-Inglismaal.
Jorge Cori

Jorge Moisés Cori Tello (sündinud 30. juulil 1995 Limas) on Peruu maletaja, rahvusvaheline suurmeister (2010). Cori sai suurmeistriks 15-aastaselt. Aasta varem oli ta saanud FIDE-lt rahvusvahelise meistri nimetuse. Ta tuli noorte maailmameistriks 2009. aastal U14- ja 2011. aastal U16-vanuseastmes. 2011. aastal Chennais võitis Cori juunioride maailmameistrivõistlustel kuldmedali . Tema õde on naiste malesuurmeister Deysi Cori.  Jorge Cori – pildid, videod ja helifailid Wikimedia Commonsis Jorge Cori FIDE andmebaasis
1866

◄ | 18. sajand | 19. sajand | 20. sajand | ► ◄ | 1830. aastad | 1840. aastad | 1850. aastad | 1860. aastad | 1870. aastad | 1880. aastad | 1890. aastad | ► ◄◄ | ◄ | 1862 | 1863 | 1864 | 1865 | 1866 | 1867 | 1868 | 1869 | 1870 | ► | ►► 1866. aasta (MDCCCLXVI) oli 19. sajandi 66. aasta. Talvel ja kevadel esines eelmise, 1865. aasta ikalduse pärast toidu ja loomasööda nappust. Magasiaidad tehti peaaegu tühjaks. 3. märts (vkj 19. veebruar) – kehtima hakkas vallaseadus, millega lõppes mõisnike kohtu- ja politseivõim vallakogukonna üle. Taastati vallakohtute tegevus Eestimaa kubermangus esimese astme kohtuna. 17. november (vkj 5. november) – Liivimaa kubermangu mandriosas said kõigist seisustest ristiusklikud õiguse omandada mistahes liikumata vara, sh osta endale ka rüütlimõisaid. Tallinnas toimus teine baltisakslaste laulupidu. Laulupeol astus üles ka Jürilt pärit eesti segakoor. Ilmus Friedrich Reinhold Kreutzwaldi "Eesti rahva ennemuistsed jutud". Ilmus Lydia Koidula "Waino-lilled". Asutati Vändra kurttummade kool ... 24. jaanuar – Jaan Poska, eesti riigimees 24. veebruar – Hubert Van Innis, belgia vibulaskur 18. märts – Janis Rozentāls, läti maalikunstnik 1. aprill – Ferruccio Busoni, itaalia pianist ja helilooja 5. mai – Ants Laikmaa, Eesti maalikunstnik 17. mai – Erik Satie, Prantsuse helilooja ja pianist 3. september – John McTaggart Ellis McTaggart, briti filosoof 1. detsember – Tannil Kriisa, eesti orelimeister 9. september – Gottfried Wilhelm Osann, Saksa keemik ja füüsik 14. november – Miguel I, Portugali endine kuningas Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 138
Jõeküla (Türi)

Jõeküla on küla Järva maakonnas Türi vallas. Enne Eesti omavalitsuste haldusreformi 2017. aastal kuulus küla Rapla maakonda Käru valda. 1977. aastal liideti Jõeküla külaga Allipa, Lõmmelu ja Toosikõnnu küla. Maa-amet, vaadatud 21.11.2020. Statistikaameti statistika andmebaas, vaadatud 27.03.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Jõeküla3" Eesti kohanimeraamatus. Tallinn: Eesti Keele Sihtasutus, 2016.
Alex Yermolinsky

Alex Yermolinsky (vene keeles Алексей Ермолинский Aleksei Jermolinski; sündinud 11. aprillil 1958 Leningradis) on vene päritolu Ameerika Ühendriikide maletaja, rahvusvaheline suurmeister (1992). Yermolinsky sai suurmeistriks 42-aastaselt 1992. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kahekordne USA malemeister (1993, 1996). 2001. aastal tuli Yermolinsky Ameerika maailmajao malemeistriks. Ta on abielus Leedust pärit naiste malesuurmeistri Kamilė Baginskaitėga.  Alex Yermolinsky – pildid, videod ja helifailid Wikimedia Commonsis Alex Yermolinsky FIDE andmebaasis
Matthieu Cornette

Matthieu Cornette (sündinud 4. septembril 1985 Bègles'is) on prantsuse maletaja ja maletreener, rahvusvaheline suurmeister (2008). Cornette sai suurmeistriks 23-aastaselt 2008. aastal. 2016. aastal tuli ta Prantsusmaa malemeistriks. Tegutseb ka treenerina. 2016. aastal sai FIDE-lt FIDE treeneri nimetuse. Ta on abielus leedulannast naiste malesuurmeistri Deimantė Cornette'iga.  Matthieu Cornette – pildid, videod ja helifailid Wikimedia Commonsis Matthieu Cornette FIDE andmebaasis
Aleksandr Grištšuk

Aleksandr Grištšuk (vene keeles Александр Игоревич Грищук; sündinud 31. oktoobril 1983 Moskvas) on vene maletaja, rahvusvaheline suurmeister (2000). Grištšuk sai suurmeistriks 16-aastaselt 2000. aastal. Kaks aastat varem oli ta FIDE-lt saanud rahvusvahelise meistri nimetuse. 2009. aastal tuli Grištšuk Venemaa malemeistriks. Jekaterinburgis peetud MM-i pretendentide turniiri (esimene ring peeti aprillis 2020, teine ring aprillis 2021) jäi Grištšuk kuuendaks (võitis Jan Nepomnjaštši). Ta on abielus malesuurmeister Jekaterina Lagnoga, varem on ta olnud abielus ukraina malesuurmeistri Natalja Žukovaga.  Aleksandr Grištšuk – pildid, videod ja helifailid Wikimedia Commonsis Aleksandr Grištšuk FIDE andmebaasis
Vladimir Lazarev

Vladimir Lazarev (vene keeles Владимир Лазарев; sündinud 5. juunil 1964 Saratovis) on vene päritolu Prantsusmaa maletaja ja maletreener, rahvusvaheline suurmeister (2000). 1991. aastal sai Lazarev FIDE-lt rahvusvahelise meistri nimetuse. Suurmeistriks sai ta 36-aastaselt 2000. aastal. Tegutseb ka treenerina. On saanud FIDE-lt FIDE treeneri nimetuse. Lazarev on abielus Lätist pärit naiste malesuurmeistri Anda Šafranskaga. 2000. aastast elavad nad Prantsusmaal. Vladimir Lazarev FIDE andmebaasis
Arkadij Naiditsch

Arkadij Naiditsch (sündinud 25. oktoobril 1985 Riias) on Aserbaidžaani maletaja, rahvusvaheline suurmeister (2001). Naiditsch sai suurmeistriks 15-aastaselt 2001. aastal. Kolm aastat varem oli ta FIDE-lt saanud rahvusvahelise meistri nimetuse. Ta on mänginud Läti ja Saksamaa eest, alates 2015. aastast esindab rahvusvahelistel malevõistlustel Aserbaidžaani. Ta on abielus 2014. aastast naiste malesuurmeistri Yuliya Shvaygeriga.  Arkadij Naiditsch – pildid, videod ja helifailid Wikimedia Commonsis Arkadij Naiditsch FIDE andmebaasis
Igor Bondarevski

Igor Zahharovitš Bondarevski (vene keeles Игорь Захарович Бондаревский; 12. mai 1913 Rostov Doni ääres – 14. juuni 1979 Pjatigorsk) oli Nõukogude Liidu maletaja ja maletreener ja malekohtunik, rahvusvaheline suurmeister (1950), kirimale suurmeister (1961), rahvusvaheline arbiiter (1954). Ta tuli 1940. aastal NSV Liidu malemeistriks ja sai NSV Liidu suurmeistri nimetuse. 1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. Bondarevski oli üks neist, kes sai selle nimetuse kohe samal aastal. Bondarevski pääses mängima 1948. aastal maailmameistrivõistluste tsoonidevahelisel turniirile Saltsjöbadenis, kus ta jäi jagama 6.–9. kohta ja edasi pretendentide turniirile ei kvalifitseerunud. Bondarevski oli Boriss Spasski treener tema MM-i tiitlimatšide aegu. Ta oli abielus naiste malesuurmeistri Valentina Kozlovskajaga. 1948 – teeneline meistersportlane 1966 – NSV Liidu teeneline treener
Pavel Tregubov

Pavel Tregubov (vene keeles Павел Владимирович Трегубов; sündinud 21. detsembril 1971 Krasnodaris) on vene maletaja ja maletreener, rahvusvaheline suurmeister (1994), FIDE vanemtreener (2012). Tregubov sai suurmeistriks 23-aastaselt 1994. aastal. Aasta varem oli ta FIDE-lt saanud rahvusvahelise meistri nimetuse. 2000. aastal tuli Tregubov Euroopa malemeistriks. Koos 43 teise Venemaa tippmaletajaga allkirjastas ta avaliku kirja Vladimir Putinile, milles protesteeriti Venemaa sissetungi vastu Ukrainasse. Ta on abielus malesuurmeister Aleksandra Kostenjukiga. 'Stop the war.' 44 Top Russian Players Publish Open Letter To Putin chess.com, 20. aprill 2022  Pavel Tregubov – pildid, videod ja helifailid Wikimedia Commonsis Pavel Tregubov FIDE andmebaasis
Vassõl Ivantšuk

Vassõl Ivantšuk (ukraina keeles Василь Михайлович Іванчук; sündinud 18. märtsil 1969 Kopõtšõntsis Ternopili oblastis) on ukraina maletaja, rahvusvaheline suurmeister (1988). Ivantšuk sai suurmeistriks 19-aastaselt 1988. aastal. Aasta varem oli ta FIDE-lt saanud rahvusvahelise meistri nimetuse. 1989. aastal võitis ta Bieli suurmeistrite turniiri. Ivantšuk tuli 2004. aastal Antalyas Euroopa malemeistriks. 2002. aastal kaotas Ivantšuk Moskvas toimunud FIDE maailmameistrivõistluste turniiri finaalis Ruslan Ponomarjovile. Ivantšuk on olnud abielus naiste malesuurmeistri Alissa Galljamovaga.  Vassõl Ivantšuk – pildid, videod ja helifailid Wikimedia Commonsis Vassõl Ivantšuk FIDE andmebaasis